Genea World Leading Fertility (predtým Sydney IVF) je absolútnou špičkou v odbore IVF už takmer 30 rokov
Genea dlhodobo určuje hlavné trendy v tomto odbore. Jej cieľom je, aby si čo najviac klientov mohlo priniesť domov z pôrodnice zdravé dieťa. A aby sa rodičom na ceste k vytúženým deťom dostalo čo najlepšej starostlivosti. Nič viac, nič menej.
Vedci a lekári z Geney patria dlhodobo k popredným svetovým odborníkom na IVF a súvisiacu liečbu
Technológie a zariadenia vyvinuté v spoločnosti Genea v súčasnosti používa viac ako 600 kliník v 60 krajinách po celom svete. Genea neustále investuje asi 25% svojich ziskov späť do vývoja, v ktorom určuje hlavné dianie. A my máme jedinečnú možnosť sa na týchto výskumoch podieľať tiež.
Spolupráca s Geneou nám prináša obrovskú výhodu
Exkluzívne ako prví v Českej republike, na Slovensku a ako jedni z mála v Európe máme k dispozícii nové objavy, postupy a technológie oveľa skôr, než sa začnú bežne používať.
Aké konkrétne vylepšenia nám spolupráca s Genea priniesla?
Máme skvelé výsledky
Táto spolupráca nás naučila, že je dôležité venovať pozornosť každému detailu našej práce, pretože aj malé nedostatky môžu mať ďalekosiahle dôsledky.
Sme pacientom k dispozícii 7 dní v týždni
Tiež sme si uvedomili, že nie je možné ustupovať vlastnému pohodliu. Preto pracujeme každý deň v týždni vrátane víkendov. Jedine tak môžeme dosiahnuť optimálne výsledky pri stimulácii a nezameškáme ten pravý čas na odber vajíčok a transfer embryí.
Rozumieme genetickej analýze embryí
Genea je najlepšia na svete v genetickej analýze embryí. Ako jedny z prvých v Európe sme vďaka tomu začali vykonávať preimplantačnú genetickú diagnostiku a skríning na 5-6 dňových embryách.
Úspešne bioptujeme 5-dňové embryá
Vďaka Genei sme ako prví v Európe začali s biopsiou blastocýst. Nielenže z blastocýst môžeme získať oveľa viac materiálu na genetickú analýzu, ale máme tiež väčšiu istotu, že týmto zákrokom vývoj embryí neohrozíme.
Z trojdňových embryí je možné odobrať len 1 alebo 2 bunky, pričom nie je jasné, či neodoberáme také bunky, ktoré sú bezprostredne potrebné na ich ďalší vývoj, ktorý by sa takou biopsiou mohol vážne ohroziť, alebo aj úplne zastaviť. U blastocýst odoberáme bunky z časti, z ktorej vzniká placenta a zárodočné obaly. Darí sa mám ich získať niekoľkonásobne viac, čo umožňuje presnejšie vyšetrenie.
Transferujeme len naozaj kvalitné embryá
Genea ako prvá zaviedla transfer embryí v štádiu blastocysty. Dobre vykonaná predĺžená kultivácia umožňuje získať kvalitné embryá, ktoré majú vždy vyššiu šancu na úspech ako 3-dňové. 5-dňová kultivácia optimálne kopíruje prirodzený cyklus ženy. Umožňuje vkladať do maternice embryá rovnako staré, ako v natívnych cykloch. 3-dňové embryo do maternice jednoducho nepatrí.
Máme skvelé podmienky na kultiváciu embryí
Genea vyvinula inkubátory GERI so zabudovanou kamerou, ktoré majú zároveň aj výhody miniinkubátora. Miniinkubátory v našich laboratóriách používame už viac ako 15 rokov. Nová generácia miniinkubátorov GERI pridáva k ich známym výhodám možnosť kontinuálneho snímania embryí pomocou malej kamery umiestnenej priamo v komôrke s kultivačnou miskou. Takto je možné embryá kedykoľvek hodnotiť bez toho, aby sme narúšali optimálne prostredie pre ich vývoj.
Spolupracujeme s ozajstným expertom na kultiváciu
Genea vyvinula a stále vyvíja vlastné kultivačné médiá, ktoré sa v súčasnosti používajú vo viac ako 600 klinikách po celom svete. Genea čoskoro predstaví už 3. generáciu kultivačných médií. Akonáhle tieto médiá splnia podmienky pre certifikáciu, začneme ich používať v našom laboratóriu.
Používame dokonalú metódu mrazenia
Spolupráca s Geneou nám umožnila ako prvým v Českej republike začať s vitrifikáciou embryí. To je veľmi vyspelá metóda mrazenia. Prežívanie vitrifikovaných embryí je takmer 100%. V roku 2015 Genea uviedla do prevádzky vitrifikačný automat Gavi, ktorý má pozitívny vplyv na kvalitu zamrazených embryí.
Pomáhame Vám získať čas
Vďaka tejto spolupráci vám môžeme tiež ponúknuť zamrazenie a uchovanie vajíčok, takže môžete získať viac času na založenie rodiny. Vajíčka sa mrazia v rôznych prípadoch. Napríklad pred nástupom onkologickej liečby, alebo keď žena nemá partnera a bojí sa, že v budúcnosti nebude schopná otehotnieť prirodzene, atď.
Pokiaľ máte pocit, že by sme vám v Sanatóriu Helios mohli akokoľvek pomôcť, objednajte sa na nezáväznú konzultáciu k našim odborníkom. Na objednanie nepotrebujete výmenný lístok.